Azeka-nni snat n tyestmatin ṛuḥent ɣer tmeɣra, ula d Sandriya tṛuḥ maca tikelt-agi tecbeḥ kter n tikelt iɛeddan. Mmi-s n ugellid ur tteyexḍi ara mera, ula d dqiqa ala, idis ɣer idis, amcum ulac awal ẓiden ur as-yenni ara, tilemẓit yewwi-tt zehu iɛejeb-itt lḥal, ur texaq ur teɛyi, tettu iman-is d wayen i as-d-tenna tmeṭṭut-nni, armi tesla i saɛa tendeh qerib d ttenaṣṣif n yiḍ, ur tumin ara, dɣa tekker tsemḥiḥed-d settawil am lexyal. Iwal-tt-id mmi-s n ugellid iḍfer-itt-id, ur tt-id-yelḥiq ara, imi tṛuḥ s tufɣa n leɛqel teɣli-as tseḥabt-is n zeǧaǧ, yufa-tt ugeldun irfed-itt-id s lḥedran ijmeɛ-itt ɣur-s. Sandriya tṛuḥ s tazela, tewweḍ s axxam tnehet iffeɣ-d wul-is acku tuɣal-d ɣef uḍar bla takarrust, bla iɛsasen, tuɣal-d s iceṭiḍen-is iqeddimen, ulac acu i as-d-yeqqimen si lexir-nni siwa yiwet n tseḥabt n zeǧaǧ am tina i teǧǧa teɣli-as.